Мы махуэхэм
ШыщхьэуIум и 22, махуэку
Урысей Федерацэм и Къэрал ныпым и махуэщ. 1994 гъэм шыщхьэуIум и 20-м УФ-м и Президентым къыдигъэкIа унафэм ипкъ иткIэ ягъэлъапIэ.
Коми Республикэм и махуэщ
1937 гъэм КIыщокъуэ Алим и адэ Пщымахуэ дунейм ехыжащ.
1959 гъэм Тэрч къалэ щатащ налмэс Iэмэпсымэхэр къыщыщIагъэкI завод.
Экономикэ щIэныгъэхэм я доктор, КъБКъУ-м и профессор Къущхьэ Iэбу къызэралъхурэ илъэс 86-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 – 24-рэ, жэщым градус 18 – 20 щыхъунущ.
ШыщхьэуIум и 23, мэрем
ПщылIхэр ящэу зэрыщытам, а хабзэ мыхъумыщIэм къызэрытекIыфам я фэеплъ махуэщ. ЮНЕСКО-м и гъэзэщIакIуэ советым и жэрдэмкIэ ягъэлъапIэ, Сантэ-Домингэ (иджырей Гаитимрэ Доминикан Республикэмрэ) я хуитыныгъэхэм щIэбэну пщылIхэм 1791 гъэм зыкъызэрыщаIэтауэ щытам траухуауэ.
1382 гъэм Урысейм артиллерие дзэхэр къыщызэрагъэпэщащ. Ар япэу къагъэсэбэпащ Тохъутэмыщ хъаныр Мэзкуу щытеуам щыгъуэ.
Волгоград Нэщхъея-гъуэм и махуэу щагъэуващ — 1942 гъэм шыщхьэуIум и 23-м фашист авиацэм Сталинград диукIыхьа цIыху мамыр мин 42-р ягу къагъэкIыж.
1943 гъэм СССР-м и Дзэ Плъыжьым Курск и деж нэмыцэ-фашистыдзэр щызэтрикъутащ.
Советыдзэхэм Харьков къалэр фашистхэм къыIэщIагъэкIыжащ.
1992 гъэм ЩIэныгъэхэмкIэ Дунейпсо Адыгэ Академиер къызэрагъэпэщащ.
КъБР-м щIыхь зиIэ и артисткэ Шортэн Даниткэ къызэралъхурэ илъэс 87-рэ ирокъу.
УФ-м щIыхь зиIэ и артист, КъБР-м гъуазджэхэмкIэ щIыхь зиIэ и лэжьакIуэ ХьэпащIэ Заудин и ныбжьыр илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 22-рэ, жэщым градус 17 — 19 щыхъунущ.
